**Приложение към Заповед № РД09-985 от 11.11.2025 г.**

|  |
| --- |
| **Справка за отразяване на направените предложения и възражения в процеса на обществено обсъждане на проект на заповед за изменение на насоки за кандидатстване за процедура № BG-RRP-6.004 „Инвестиции в технологична и екологична модернизация“ от инвестиция C6.I1 „Фонд за насърчаване на технологичния и екологичен преход на селското стопанство“, компонент „Устойчиво селско стопанство“ от Национален план за възстановяване и устойчивост (НПВУ)** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на СНД** |
| 1. | Държавен фонд „Земеделие“ | 19.08.2025 г. | УВАЖАЕМА Г-ЖО ВАСИЛЕВА,  Във връзка с публикувани за обществено обсъждане проекти на заповеди за изменение на Насоки за кандидатстване по процедура № BG-RRP-6.004 „Инвестиции в технологична и екологична модернизация“ и процедура BG-RRP-6.006 „Центрове за подготовка за предлагане на пазара и съхранение на плодове и зеленчуци“ от Национален план за възстановяване и устойчивост (НПВУ), ДФ „Земеделие“ предоставя следните бележки по отношение на заложения индикатор по цел № 134 за постигане на минимум 1 700 изпълнени проекта, получили подпомагане по Механизма към 31 март 2026 г. въз основа на направен анализ на изпълнението, както следва:  Към настоящия момент по двете процедури има сключени общо 1533 бр. договори и подадени 1302 бр. искания за окончателно плащане. За 51 бр. договори не са подадени искания за окончателно плащане в регламентирания срок, като за същите са предприети действия по прекратяването им. За 17 бр. договори има подадени искания за удължаване на срока за изпълнение на инвестицията, които към настоящия момент са в процес на обработка. Съотношението на договорите, по които не е подадено искане за окончателно плащане в регламентирания срок, спрямо броя на подадените искания за плащане е 4%  Направеният от ДФЗ анализ показва, че в първоначално заложения срок до 30.06.2025г. за изпълнение на инвестициите по двете процедури не са изпълнени 238 бр. проекта, за които впоследствие са подадени искания за удължаване на срока за изпълнение във връзка с изменението на Насоките за кандидатстване през месец май 2025г. за промяна на срока по процедурите. Това са приблизително 16% от сключените 1533 бр. договори, тоест по аналогия около 16% от оставащите за плащане и сключените нови договори няма да спазят крайния си срок за изпълнение, независимо от причините за това.  С голяма вероятност може да се направи заключение, че за останалите 180 бр. неотчетени до момента договори, приблизително 20% няма да бъдат изпълнени или поне 36 бр.  С увеличения бюджет по процедура № BG-RRP-6.004 „Инвестиции в технологична и екологична модернизация“, се очаква да бъдат сключени нови 287 бр. договори, като общата бройка на договорите по двете процедури ще стане 1820 бр. Видно от проекта на заповед за изменение на насоките за кандидатстване по процедурата, за новите договори не е предвидено удължаване на срока за изпълнение на инвестицията след 31.03.2026г. Ако за новите 287 бр. договори, при които няма възможност за удължаване на срока за изпълнение на проекта се приложи установения при анализа процент на неизпълнените проекти от 20%, може да се предположи че приблизително ще има 57 бр. неизпълнени проекта.  От друга страна, при отчитане на времето за изпълнение следва да се има предвид и необходимото време до влизане в сила на новите изменения в Насоките за кандидатстване, както и времето до сключване на договорите с одобрените кандидати. Това фактически съкращава наличния срок за изпълнение на инвестициите и увеличава риска от забавяне и съответно от неизпълнение. Предвид публикуваното съобщение за обществено обсъждане, което приключва на 14 септември 2025 г., първите договори след увеличението на бюджета ще могат да бъдат сключени най-рано в началото на месец октомври 2025 г., което ще остави на кандидатите не повече от 5 до 6 месеца за изпълнение.  В допълнение, поради значително съкратения срок за изпълнение, съществува и реална вероятност част от одобрените кандидати да се откажат от сключване на договори, тъй като няма да могат да гарантират завършването на инвестицията в поставените срокове.  Отново във връзка със съкратенти срокове за изпълнение на новите 287 бр. договори, от страна на ДФ „Земеделие“ е направен анализ за отчетени проекти от първоначално сключените 1533 броя договори, в рамките на 6 месeца от тяхното подписване. Анализът показва, че едва 30% от проектите са били изпълнени и отчетени в рамките на 6 месеца от датата на сключване на договора, поради което може да се предположи, че процентът на неизпълнение съвсем реалистично може да се увеличи до 55% , като приблизително ще има 158 бр. неизпълнени проекта.  Ако от общия брой 1820 бр. договори се приспаднат 51 бр., които са в процес на прекратяване и 194 бр., за които има вероятност да не бъдат изпълнени, се получава 1575 броя възможни за изпълнение проекти. Трябва да се има предвид, че това е реалистичен вариант, а не песимистичен, и в този вариант не са включени искания за плащане, които би могло да бъдат отказани поради неспазване на критерии за допустимост и финансиране.  Също така прави впечатление, че при първоначален бюджет от 318 048 200,30 лева без данък върху добавената стойност (ДДС) по процедура № BG-RRP-6.004 е заложен индикатор за изпълнение 636 бр. проекти, а в предложеното изменение при бюджет 378 152 976,00 лева без данък върху добавената стойност (ДДС) е заложен индикатор 1700 бр. изпълнени проекти Бюджетът е увеличен с 60 104 775.70 лв., а се залага допълнително като индикатор нови 1064 бр. изпълнени проекти, което в пъти надвишава индикатора от 636 бр. при бюджет 318 048 200,30 лева.  В допълнение отбелязваме, че съгласно разпоредбите на чл. 24, §6 и §8 от Регламент (ЕС) 2021/241 от 12 февруари 2021 година за създаване на Механизъм за възстановяване и устойчивост, а именно:  „6. Когато в резултат на оценката, посочена в параграф 5, Комисията установи, че ключовите етапи и целите, определени в решението, посочено в член 20, параграф 1, не са изпълнени задоволително, плащането на цялото или на част от финансовото участие и, когато е приложимо, на заема се спира, …...  8. Когато съответната държава членка не предприеме необходимите мерки в срок от шест месеца от спирането, Комисията намалява сумата на финансовото участие и, когато е приложимо, на заема пропорционално, …..“.  Предвид гореизложеното, считаче че има сериозен риск от неизпълнение на заложения индикатор от 1700 бр. изпълнени проекти, което от своя страна може да доведе до спиране на плащането по МВУ и налагане на санкция.  Считаме за необходимо, от страна на МЗХ да бъдат предприети своевременни действия за корекция на заложения индикатор на 1500 бр. изпълнени проекта. | **Приема се по принцип.**  Във връзка със съгласуваните от страна на МЗХ текстове на проект на Решение на Министерският съвет за одобряване на проект за изменение на НПВУ, получени с писмо на заместник министър-председател и министър на иновациите и растежа № 02.77-55/01.10.2025 г., той се упълномощава да проведе преговорите с Европейската комисия по представения проект на изменен НПВУ до окончателната оценка в съответствие с чл. 19 от Регламент (ЕС) 2021/241.  Съгласно този проект, на заместник министър-председателя и министър на иновациите и растежа е даден мандат да договори намаление на крайна цел № 134 на не повече от 1 500 завършени проекта. |